qundao/data-zh-poetry huggingface dataset:
古墓
作者：沈周
朝代：明

堂封千代失嵯峨，高树平来草漫坡。白马萧萧行客路，黄牛呃呃牧儿歌。只今丽石文章少，奈尔空山风雨多。闻道昭陵亦如此，伤情不必问谁何。
古山
作者：沈周
朝代：明

人事有动静，青山无古今。高秋落手板，雅调合吾琴。风雨付外物，烟霞凝道心。茫茫天壤内，仁者是知音。
古木寒藤图
作者：沈周
朝代：明
体裁：古风

古木迸石出，脱叶如无生。群筱自西风，何以荅秋声。苍藤载束縳，恐因雷雨行。我诗向而书，誓与同老成。
古木群乌示鸿儿
作者：沈周
朝代：明

群乌小笔聊耳尔，岂足贻谋为儿子。汝今装袭亦自好，汎多题辞大夫士。我家孝悌仍力田，自此相传逾百年。门前大树已合抱，今有此鸟巢其颠。人云乌来不易得，他家岂无树千尺。北平乃见猫相乳，江洲亦闻犬同食。我惭何有于乌乎，我自我兮乌自乌。汝当力行为己事，毋但区区重画图。
古梅折枝歌
作者：沈周
朝代：明

搰蛟不肯居西湖，穹窿山中潜作都。千年杂与草木处，土膏沁骨苍皮粗。雪中挛拳冻欲死，老腊又仗春风稣。今年苦遭斤斧厄，左股割落从樵夫。幽灵暗泣天亦黑，十斛清泪含明珠。抱材肯受爨下辱，失势岂分沟中污。韩湘直费百金买，何啻网著青珊瑚。挑回市上骇众目，儿女争看来喧呼。还疑神物有变化，白日闭户防逃逋。金绳两道锁纽壮，禁止更插碧玉壶。主人尚恐莫长守，请我写作流芳图。高堂雪壁照清影，此屋此图何可无。
可菊
作者：沈周
朝代：明

东篱不可桃与李，只可秋来有菊枝。要我将诗收烂漫，劝君浇酒放淋漓。平生金玉期成汝，满把芳香欲寄谁。九日簪华白头上，风流何减少年时。
史明古曾约同游今已化去
作者：沈周
朝代：明

胡翁久忆金焦胜，感慨来登独老身。生死隔尘空旧约，江山如此欠斯人。强留诗酒聊三日，愁送莺花又一春。浩荡烟波莽回首，漫将行乐与谁论。
史明古见访
作者：沈周
朝代：明

春来开门见新燕，故人春来亦相见。燕子不肯嫌贫家，破屋还劳故人眷。烧灯屋下照白胡，高谈雄辨如壮夫。且言老境知己少，感慨满怀人事殊。常当有酒开口笑，君来我往亦须要。愿从君言不敢违，肯作西飞伯劳东飞燕。
叶妇高节诗
作者：沈周
朝代：明

叶家夫郎邹家妇，百年同生誓同死。五十五日天夺之，一个孤鸾失其侣。腹中顾后无男女，手中托生有机杼。短檠长夜不敢哭，白日深沉闭房户。老姑谓妇岁月长，新妇告姑听我语。我身聊奉姑同居，我心已与夫同土。青天虽高所不欺，白发固远要自取。忧勤患难以静制，礼义廉耻在刚主。火来胁房我不动，委身一焚火莫苦。盗来敲门我不惊，先身一刎盗何侮。病来容药不见医，有臂可斫诊不许。事虽未及虑早及，口既能言身有处。世当可重儗金玉，家不可少比稷黍。临终一著犹可竦，笑谓家中诸妪姆。老身幸享六十馀，数尽年穷理宜去。纷纷身后惜事乱，从此治时先嘱汝。房前指限喻如山，自我入来无出武。房中处久于我殡，魂识依依得其所。生前忌接男子面，死魄毋令吊人睹。人间嫠寡堪作别，始末高明越今古。朝廷未闻乡且颂，完德更宜加藻斧。何人有力达太史，何人有力达公府。呜呼节妇今冥冥，其身可腐名弗腐。
同心堂为渎川王氏赋
作者：沈周
朝代：明

王氏诸郎有德馨，芝兰玉树倚春庭。老偕鬓雪三人白，食共炊烟五世青。不听妇言家免祸，每书忍字座为铭。何当把酒高堂上，为尔临风咏鹡鸰。
君子堂宴集分韵得上字
作者：沈周
朝代：明

高堂俯阛闱，所喜得虚敞。门内除尘杂，幽然山林想。左右饶茂木，朝禽度幽响。雨至微风俱，况时当长养。朋从非一方，各各慕义往。揖让礼度周，言谈情慨慷。主人金闺彦，忘形尚吾党。探诗侑深酌，请火继嘉赏。咏歌清化间，允著太平象。虽有东封书，怀哉不须上。
君谦又和复答
作者：沈周
朝代：明

子才五色石，补天曾以此。馀才散为诗，或突或如砥。今赋千人坐，秀句尚红紫。谁谓丈人丑，贵有幼妇美。一篇似难又，连篇不觉几。谓即事深刻，打拓满城市。先时漫无文，增重信伊始。我如呼风鸱，悲鸣自堪耻。子如希有鸟，九万借风喜。上掣层霄云，下掠沧溟水。馀力播此石，久静当■起。点头有公案，悟诗与禅比。不然只冥顽，一石而已矣。我言子无答，一言而已耳。尚容答千人，琅玕杂然倚。还招旧时月，总照新象里。我复就盘陀，箕踞脱双履。咏言证千人，使石无妄拟。
听松庵小酌
作者：沈周
朝代：明

唤雨林鸠且莫催，听松汲涧要徘徊。已知壁画成神物，聊与庵僧慨劫灰。双鬓雪从忙里出，廿年人似梦中来。欲归未便忘情得，更对青山酢一杯。
听泉
作者：沈周
朝代：明

若人居城市，以耳求听泉。泉不在城中，山中乃涓涓。终日未忘听，岂在耳根边。若以实境求，此泉隔天渊。要知泉在心，心远地则偏。所谓希声者，无听亦泠然。
听玉
作者：沈周
朝代：明

竹谓青琅玕，其体本虚静。风来假之鸣，因声乃生听。琮琤复琳琅，环佩满三径。冥心斋中士，声耳两相竞。缘声知风端，缘风知竹病。要知竹有音，不待风命令。箫竽发天和，中律雅而正。
听竹
作者：沈周
朝代：明

城市岂堪闻，潇湘寄耳根。此君如有语，静者在高轩。灵玉自成韵，清风不是諠。心通正如洗，明月满秋园。
吴俗火葬
作者：沈周
朝代：明

火葬坏吴俗，沿愚罔知教。体魄轻父母，死即畀野燎。何异炎人㱙，亦类仪渠烧。古敛以周身，致虑防臭暴。复棺益之椁，厚土事窆焘。区区人子敬，郑重寓私孝。燕师惨掘焚，齐人忾敌效。子岂忍父母，炮烙曾无觉。曹侯悯其弊，古训不可吊。辟园号漏泽，丛瘗周四墺。士庶尚有言，地局宁尽窖。其言闻之公，击节叹且笑。吴愚不聪明，耳目涂泥淖。譬诸黔娄衾，不足我奚校。我为名教惜，㰅埴聊盲导。虐死苟无亲，逆生驯亦要。勿谓一爝微，大恶由兹造。
吴俗火葬
作者：沈周
朝代：明
体裁：古风

火葬坏吴俗，沿愚罔知教。体魄轻父母，死即畀野燎。何异炎人㱙，亦类仪渠烧。古敛以周身，致虑防臭暴。复棺益之椁，厚土事窆焘。区区人子敬，郑重寓私孝。燕师惨掘焚，齐人忾敌效。子岂忍父母，炮烙曾无觉。曹侯悯其弊，古训不可吊。辟园号漏泽，丛瘗周四墺。士庶尚有言，地局宁尽窖。其言闻之公，击节叹且笑。吴愚不聪明，耳目涂泥淖。譬诸黔娄衾，不足我奚校。我为名教惜，樀埴聊盲导。虐死苟无亲，逆生驯亦要。勿谓一爝微，大恶由兹造。
吴元玉邀赏牡丹分韵
作者：沈周
朝代：明

百朵香云怕急飞，未曾来赏判迟归。临轩要约从先定，折简频烦恐后违。药玉酒船群客送，黄金筵直主人挥。添灯不道成深夜，起看红妆觉露微。
吴瑞卿染墨牡丹
作者：沈周
朝代：明

雨后风晴日杲杲，趁此看花花更好。浇红要尽三百杯，请客不须辞量小。野僧栽花要客到，急扫风轩破清晓。知渠色相本来空，未必真成被花恼。吴生又与花传神，纸上生涯春不老。青春展卷无时无，姚家魏家何足道。
吴节妇林氏
作者：沈周
朝代：明
体裁：七言律诗

沧海东头哭槁砧，泪流应与海同深。寒机夜雨青灯暗，破屋秋风白昼阴。年少况当无子日，家贫偏见养姑心。祇今别鹤成仙去，留得哀音在玉琴。
吴都阃幛
作者：沈周
朝代：明

帅府潭潭堂壁上，白閒少我一松幛。寄将雪茧照眼光，笔未成挥意先放。徂徕缩地落此间，古意萧森立青仗。清宵明月待开门，白日风云与摩荡。将军仰面挥羽扇，思静神閒兀相向。老夫更活三百年，岁岁逢人问无恙。
周较书宗道主吾塾自吾弟以及吾儿去就十余年因竹请题寓情有咏
作者：沈周
朝代：明

一别清风又十霜，重来三径未全荒。
此君已觉垂垂老，稚子今看稍稍长。
书简漫消新岁月，渔竿不厌旧沧浪。
试呼浊酒歌淇澳，昨夜疏帘雨正凉。
和僎公韵
作者：沈周
朝代：明

诗僧随分住，市搆且三间。比屋地俱俗，隔帘人自閒。道同潭性彻，法化石头顽。吟思充行脚，时时出世寰。
和匏庵观治园和韵
作者：沈周
朝代：明

散直乐清燕，缓带行园中。辟荒自伊始，有力适我佣。群砾一何多，琐屑错蒿蓬。渐理塍与沟，脉脉见泉踪。作者苟不划，奚忧植难丰。况喜临皇畿，春早气自葱。好鸟鸣树颠，东方至和风。勿去观小道，治国将无同。
和吴匏庵东庄结屋种树韵
作者：沈周
朝代：明
体裁：七言绝句

倚郭缘濠此卜居，陶翁莫怪诧吾庐。夹堤杨柳行油幕，偃架葡萄看草书。
和吴匏庵姚氏园池四绝
作者：沈周
朝代：明

宫庶才名天下知，旧题留在此园池。墨痕蠹尽重翻稿，二十年来似梦时。蚤起治园晚始归，黄昏蝙蝠满堂飞。人家夜例开门睡，甚矣先生并去扉。雨后春池漫石矶，樱桃梅子两争肥。东风试暖诸生假，间就沧浪浣旧衣。小小园池尽自清，不曾誇大命新名。看花看竹多佳客，竹与追陪花送迎。
和吴匏庵姚氏园池四绝·其一
作者：沈周
朝代：明

宫庶才名天下知，旧题留在此园池。墨痕蠹尽重翻稿，二十年来似梦时。
和吴匏庵姚氏园池四绝·其三
作者：沈周
朝代：明
体裁：诗

雨后春池漫石矶，樱桃梅子两争肥。东风试暖诸生假，间就沧浪浣旧衣。
和吴匏庵姚氏园池四绝·其二
作者：沈周
朝代：明

蚤起治园晚始归，黄昏蝙蝠满堂飞。人家夜例开门睡，甚矣先生并去扉。
和吴匏庵姚氏园池四绝·其四
作者：沈周
朝代：明

小小园池尽自清，不曾誇大命新名。看花看竹多佳客，竹与追陪花送迎。
和吴匏庵续满城风雨近重阳之作
作者：沈周
朝代：明

满城风雨近重阳，寂寂寥寥破草堂。彭泽花枝待晴把，云安曲米带生尝。梳头发应吾年白，润屋金从别姓黄。惭与潘郎续遗句，沈郎瘦不似潘郎。
和哭母诗
作者：沈周
朝代：明

泪以泄心液，中亦寓邪正。媚妇及谗臣，沾巾祸斯兴。钱子痛慈亲，崩衷血随迸。哀极衍馀音，悠悠偶成咏。仍须血为书，留之示子姓。
和嘉本初夜泊枫桥韵
作者：沈周
朝代：明

风流张继忆当年，一夜留题百世传。桥带人家斜倚寺，月笼沙水淡生烟。火知渔子仍村外，舟载诗僧又客边。我愧不能同此宿，却因新韵偶联篇。
和天全翁留别钱氏祖席
作者：沈周
朝代：明

谢傅其如不起何，画船诗酒晏游多。人家两岸闻箫鼓，鱼鸟中流识笑歌。细雨沾衣萦旧缆，春风入面醒微酡。夕阳更好东归路，草树迢迢拥幔坡。
和张光弼歌风台韵
作者：沈周
朝代：明

大风起兮云飞扬，游子归来寻故乡。乡中父老认天子，会酒击筑歌慨慷。载歌载舞未为央，留之十日未为长。畅然草木尚有感，满眼故旧情何当。丈夫志已酬咸阳，壮心何用泣数行。四海一家何论沛，猛德何法守四方。千秋万岁邈在后，魂兮不归天地荒。高台已夷烟草黄，樵童牧竖谈汉王。
和张碧溪登宝峰韵二首
作者：沈周
朝代：明

乐事春来要不空，直登峰顶路方穷。青山始尔三人酒，白发泠然万里风。城郭周遭江势转，莺花烂漫物华同。太平无象今成象，好在诗篇杖屦中。新醅拍拍玉光浮，挈榼提壶判醉游。高帽特寻芳树挂，清歌缓共晚云流。频来信我何拘忌，大胜为官待告休。日日乘春知未足，翠微还补菊花秋。
和张碧溪登宝峰韵二首·其一
作者：沈周
朝代：明

乐事春来要不空，直登峰顶路方穷。青山始尔三人酒，白发泠然万里风。城郭周遭江势转，莺花烂漫物华同。太平无象今成象，好在诗篇杖屦中。
和张碧溪登宝峰韵二首·其二
作者：沈周
朝代：明

新醅拍拍玉光浮，挈榼提壶判醉游。高帽特寻芳树挂，清歌缓共晚云流。频来信我何拘忌，大胜为官待告休。日日乘春知未足，翠微还补菊花秋。
和徐伯仁抱膝偶成韵
作者：沈周
朝代：明

皂弄仙居未易寻，惟闻抱膝有长吟。人遐杜曲天仍近，径捷终南地不深。閒漫安排种瓜事，老徒激切佩兰心。秋凉春暖悠然处，风满高怀月满襟。羊亡已后不须寻，妙语时时对酒吟。江海浮沉鸥迹远，山林漂渺凤巢深。天违功用金谁砺，道合行藏玉汝心。千里相思各南北，一春风雨入离襟。
和徐伯仁抱膝偶成韵·其一
作者：沈周
朝代：明

皂弄仙居未易寻，惟闻抱膝有长吟。人遐杜曲天仍近，径捷终南地不深。閒漫安排种瓜事，老徒激切佩兰心。秋凉春暖悠然处，风满高怀月满襟。
和徐伯仁抱膝偶成韵·其二
作者：沈周
朝代：明

羊亡已后不须寻，妙语时时对酒吟。江海浮沉鸥迹远，山林漂渺凤巢深。天违功用金谁砺，道合行藏玉汝心。千里相思各南北，一春风雨入离襟。
和文太仆宗儒留别韵
作者：沈周
朝代：明

人生一离合，中奈岁月迈。青春与白发，秖好增咤喟。君子务久要，迹旷心匪懈。请喻江中水，澹泊味长在。兹辰风雨横，来鹢钝莫快。童子认旧德，殷勤洁尘廨。雨亦通人情，收脚渐微洒。顾我有老母，将筐复加拜。展烛话夙昔，胜与生客对。佐酒无兼味，情留日须载。云天看君远，林壑信我晦。清欢满在眼，万事不须嘅。
和林郡侯送王敬止赴任琼州韵
作者：沈周
朝代：明

休云宠辱递相催，信自先生直不回。怖鳄莫凭泷吏说，蒸羊好待相公来。乾坤是处皆容物，小大无官不适才。早晚春风即吹到，海琼花发必先梅。
和桑民怿七夕留题韵
作者：沈周
朝代：明
体裁：七言律诗

银汉刚风擘九旗，痴牛騃女是佳期。灵禽隔水先为役，蟢子缘槃已及时。清露袭衣秋沁沁，疏星垂酒夜离离。若言拙者能求巧，老我冥然却不知。
和桑通判吊文文山六歌失火
作者：沈周
朝代：明

两宫万里塞云黄，三闽四广天子忙。孤忠老臣老不死，膏血几时湔国耻。天高欲诉衍六歌，手把怨笔濡天河。天河不乾怨长在，朝廷凌迟家破碎。老臣已死稿苴存，金玉辉生旧墨痕。郁攸小儿那解事，纸影虽空有文字。传人流世自千年，击剑重歌双泪前。
和沈文甫仪宾所寄清虚堂韵诗
作者：沈周
朝代：明

湖南有洲金作沙，国宾翼翼开新衙。草堂叠嶂都尉昼，名园烂锦杨妃花。不矜富贵念贫贱，珠唾远落寒翁家。白头老拙后生鄙，语言可恶还如鸦。如何泛爱使我悚，其意过借其辞葩。知因宗谊漫好好，痛痒岂藉他搔爬。我家豚犬皆碌碌，惩彼不学胸徒挝。尊翁有是子有是，健羡不足还成嗟。天南引睇数千里，飞鸟灭没空云霞。
和西厓李阁老韵留题金山
作者：沈周
朝代：明

尽有风波怯往还，又因名胜使人攀。天将白玉浮诸水，谁以黄金姓此山。欲就一竿渔浩荡，更凭双足弄潺湲。老僧莫作谁何问，只借中泠洗醉颜。
和计常熟惟中虞山雅集
作者：沈周
朝代：明

县事颇清暇，山椒成雅游。群彦毕追随，君子信徽猷。林搆级石登，沿涧俯清流。燕赏属邦君，名胜况古州。连峰横秀野，重湖映清秋。环列周郭郛，棋错衍田畴。骋目念远人，鸿迹限南陬。贵贱何忘分，华篇承远投。宛宛粲白雪，高妙诚寡酬。想当豪吟际，鲜飙激岑楼。继火延落景，凭栏攀斗牛。兴怀耻不及，烟浪空长洲。
和錤古田韵
作者：沈周
朝代：明

昨晚溪头月色纤，老僧相见且和南。算春已及一百五，问老今惭七十三。桑户日长蚕足食，竹堂风煖燕交谈。茶粗酒浊无清供，奇石铜盘也自堪。
和陈惟夤先生姑苏钱塘怀古韵
作者：沈周
朝代：明

开国乐湖山，流观起高台。因有献楣人，木眚自兹来。侈泰遂亡国，捲地惊风埃。孙胜有奇占，扬风骨亦无。他日秦馀杭，三匝不可呼。令人追往梦，鸟雀悲烟芜。伯业不可久，阖闾行复墓。世换悲树叶，人灭惊草露。吴越互兴亡，无足笑百步。襄邓固宜国，李相言莫行。偷安昩远图，弹丸荆棘生。北来势受敌，大江顾南横。海气薄宫阙，燕幕伤故都。正如当道蛇，延颈待人屠。一枝难苟安，展转南飞乌。和计适召敌，风尘入松关。六龙一逋播，王气去不还。惟馀岳坟树，枝叶无人攀。
和陈惟夤先生姑苏钱塘怀古韵·其一
作者：沈周
朝代：明

开国乐湖山，流观起高台。因有献楣人，木眚自兹来。侈泰遂亡国，捲地惊风埃。
和陈惟夤先生姑苏钱塘怀古韵·其三
作者：沈周
朝代：明

伯业不可久，阖闾行复墓。世换悲树叶，人灭惊草露。吴越互兴亡，无足笑百步。
和陈惟夤先生姑苏钱塘怀古韵·其二
作者：沈周
朝代：明

孙胜有奇占，扬风骨亦无。他日秦馀杭，三匝不可呼。令人追往梦，鸟雀悲烟芜。
和陈惟夤先生姑苏钱塘怀古韵·其五
作者：沈周
朝代：明

海气薄宫阙，燕幕伤故都。正如当道蛇，延颈待人屠。一枝难苟安，展转南飞乌。
和陈惟夤先生姑苏钱塘怀古韵·其六
作者：沈周
朝代：明

和计适召敌，风尘入松关。六龙一逋播，王气去不还。惟馀岳坟树，枝叶无人攀。
和陈惟夤先生姑苏钱塘怀古韵·其四
作者：沈周
朝代：明

襄邓固宜国，李相言莫行。偷安昩远图，弹丸荆棘生。北来势受敌，大江顾南横。
和陈玉汝大理乞竹韵
作者：沈周
朝代：明

僮子才通醉日书，长身早见载专车。叶留宿雨鸾翎湿，鞭走新泥蠖节舒。下马题诗添过客，借风清暑便邻居。夜来半舫斋中月，壁影萧萧水墨虚。
和马抑之大小干山歌韵
作者：沈周
朝代：明

大干山，小干山，宛如两玉浮湖间。却疑子产不受弃于水，古人高谊今者行何难。山亦有何欲，谁与名之干。有干于世则有欲，涧愧林惭当厚颜。君不见寝丘之后有妒谷，避恶之人居亦弃。又不见广州之间有贪泉，好廉之人饮所忌。我为别立名，寄示双嶙峋。大名大玉小小玉，洗尔惭愧开精神。老夫十年枵腹水没稻，朝惟咽日莫飧霞与云。平生饿死事极小，俛眉承睫何为人。
咏帘
作者：沈周
朝代：明

谁放春云下曲琼，一重薄隔万重情。珠光荡日春如梦，琐影通风笑有声。外面令人倍惆怅，里边容眼自分明。知无缘分难轻入，敢与杨花燕子争。
咏庭前桂
作者：沈周
朝代：明

庭前有芳桂，耸立自孤生。时当风露凄，顾发黄金荣。翘处群植闹，悠悠扬德馨。众秽岂不忌，气禀莫相能。
咏斋中黄菊
作者：沈周
朝代：明

宛宛黄金杯，虚器莫挹酒。造化为鼓铸，赋色应西睺。漙漙朝露浥，宛宛秋苞剖。深玩不尽爱，欲折还惜手。气属萧飒中，迟暮以为候。病夫萧飒人，意味相昵厚。顾非儿女花，贞固知所负。吾斋空四座，命作岁寒友。
咏磨
作者：沈周
朝代：明

盘盘轧轧更重重，功用宜人天下从。两象合来分动静，一心存处得中庸。兼收琐屑才无弃，不择粗粱德有容。莫道顽身老难运，运时还解飨千钟。
咏苧头饼
作者：沈周
朝代：明

苘萌方长折，作饵糈相仍。香剂圆从范，青膏软出蒸。女工虚郑缟，士宴夺唐绫。我有伤生感，临餐独不胜。
咏费彦杰还钗事
作者：沈周
朝代：明

淮安新城下，交易利所在。往来十万人，财货溢闾阓。道上或有遗，一钱尚尔爱。老叟费彦杰，早行足有碍。俯拾黄金钗，耀目口发喟。乃诘旁居人，经此何淑艾。众云未始见，见秖有舆载。恐是帷中脱，去此尚未迈。费追逾阡陌，气喘力良惫。止舆问何失，曾莫有所㣻。舆女惊其言，抚䯰乃觉謮。搴帷出粉黛，便即就地拜。还钗叟疾走，更莫延少话。女却叩姓里，答云不足芥。无姓住亦远，欲知将奚待。我亦弗汝询，彼此付暧昧。此事常有闻，但虑斯言躗。偶与叟相接，询之乃至再。叟笑云虽有，宜还无可怪。呜呼古人事，喜见行今辈。揆今实为奇，蜀日犬乃吠。在叟似非难，在众则难逮。义利寓人情，要之得其裁。吾诗为叟发，庶亦存俗戒。
咏醉翁床
作者：沈周
朝代：明

酒后要息懒，假床其制新。安排醉乡具，康济老夫身。兼坐尚似倚，半眠尤可人。山公不解此，倒载马蹄尘。
咏钱五首
作者：沈周
朝代：明

个许微躯万事任，似泉流动利源深。平章市物无偏价，泛滥儿童有爱心。一饱莫充输白粟，五财同用愧黄金。可怜别号为赇赂，多少英雄就此沈。匾匾团团铜作胎，能贫能富亦神哉。有堪使鬼原非谬，无任呼兄亦不来。总尔苞苴莫漫臭，终然扑满要遭搥。寒儒也办生涯地，四壁春苔绿万枚。轻形薄质具阴阳，乏足能行乏翅翔。聚散本由冥数定，有无何著老夫忙。一缗牵欲人人逐，四字编年代代详。昨日卖文留短陌，免教愚虏诮空囊。存亡未了复亡存，欲火难烧此利根。生化有涯真子母，圆方为象小乾坤。指挥悉听何须耳，患难能排岂藉言。自笑白头穷措大，不妨明月夜开门。三老虽誇济世才，亦能为福亦为灾。举枚慧眼观穷达，具片虚心摄去来。数减至三无足陌，铢轻惟五尚称财。祇除义士并廉吏，万贯填门不易开。
咏钱五首·其一
作者：沈周
朝代：明

个许微躯万事任，似泉流动利源深。平章市物无偏价，泛滥儿童有爱心。一饱莫充输白粟，五财同用愧黄金。可怜别号为赇赂，多少英雄就此沈。
咏钱五首·其三
作者：沈周
朝代：明

轻形薄质具阴阳，乏足能行乏翅翔。聚散本由冥数定，有无何著老夫忙。一缗牵欲人人逐，四字编年代代详。昨日卖文留短陌，免教愚虏诮空囊。
咏钱五首·其二
作者：沈周
朝代：明

匾匾团团铜作胎，能贫能富亦神哉。有堪使鬼原非谬，无任呼兄亦不来。总尔苞苴莫漫臭，终然扑满要遭搥。寒儒也办生涯地，四壁春苔绿万枚。
咏钱五首·其五
作者：沈周
朝代：明

三老虽誇济世才，亦能为福亦为灾。举枚慧眼观穷达，具片虚心摄去来。数减至三无足陌，铢轻惟五尚称财。祇除义士并廉吏，万贯填门不易开。
咏钱五首·其四
作者：沈周
朝代：明

存亡未了复亡存，欲火难烧此利根。生化有涯真子母，圆方为象小乾坤。指挥悉听何须耳，患难能排岂藉言。自笑白头穷措大，不妨明月夜开门。
哭亲
作者：沈周
朝代：明

不见堂上亲，遗我堂下身。有身如枯桑，不复知青春。人皆依父母，我是无依人。感恩等天地，徒然抱涓尘。报养已不迨，此身何用存。欲死顾有托，欲活无精神。杲杲白日下，冥冥与死邻。痛抚心肝肠，崩裂不可纫。
哭刘邦彦二首
作者：沈周
朝代：明

五十年来托故知，秖酬两会便长辞。湖山好在无人物，风雨空令有涕洟。松下骨埋宗长锸，梅边魂和老逋诗。瓣香在手身违病，月落斜窗起坐时。天教行乐住杭州，今日湖船似旧不。桃怪刘郎来不再，诗怜杜甫死方休。风流山水仍红拂，富贵壶觞到白头。最是竹东听雨夜，而今空有梦追游。
哭刘邦彦二首·其一
作者：沈周
朝代：明

五十年来托故知，秖酬两会便长辞。湖山好在无人物，风雨空令有涕洟。松下骨埋宗长锸，梅边魂和老逋诗。瓣香在手身违病，月落斜窗起坐时。
哭刘邦彦二首·其二
作者：沈周
朝代：明

天教行乐住杭州，今日湖船似旧不。桃怪刘郎来不再，诗怜杜甫死方休。风流山水仍红拂，富贵壶觞到白头。最是竹东听雨夜，而今空有梦追游。
哭文温州宗儒
作者：沈周
朝代：明

向来作郡梦非祥，远大功名寿未遑。造化小儿俄柳肘，乾坤遗爱有桐乡。丈夫气节存人表，老友肝肠剩泪行。还信天公著馀福，当家分付寡辞郎。
哭明古回雪中过莺湖有感
作者：沈周
朝代：明

不复见安道，归哉空雪湖。低云接清泪，远浪激长吁。肮肮老博士，峥峥伟丈夫。朝廷虚购玉，沧海实遗珠。雄辩常翻口，衰痕未满须。斯人竟微疾，我辈强孱躯。一邑人皆愕，三年梦已殊。妙篇留脍炙，还与不亡俱。
哭母
作者：沈周
朝代：明

都房笑语处，肠断忽然空。昨日今朝事，天翻地覆中。痛将双眼血，愿染九泉红。我母知相忆，时时魂梦通。
哭表兄金以宾追及伯氏怀用
作者：沈周
朝代：明

秋日哭兄犹涕洟，穷冬哭弟又涟洏。年时大小皆于迈，我辈存亡岂可期。昨者笑谈今属梦，门人编录幸存诗。吟踪最忆东桥路，青布长巾短杖藜。
哭金怀用表兄
作者：沈周
朝代：明

奔波那觉病，但见吐车茵。一顿可缺食，百年无到人。何膏起其死，有泪出于亲。听雨秋堂夜，茕茕剩老身。近哭孟光死，伤多病有因。不堪衰族里，顿失老成人。生气不借谷，冥羞空荐蘋。桥头思健步，已负野梅春。处世多存厚，眼前谁似君。老年兄弟行，一泪死生分。故宅迷秋水，新阡拥暮云。勒碑吾自任，未敢谢无文。南亩垫秋水，忧怀萦老穷。劳生百不足，到死一成空。身脆如残叶，病来加朔风。昨宵谈笑是，暂落梦魂中。
哭金怀用表兄·其一
作者：沈周
朝代：明

奔波那觉病，但见吐车茵。一顿可缺食，百年无到人。何膏起其死，有泪出于亲。听雨秋堂夜，茕茕剩老身。
哭金怀用表兄·其三
作者：沈周
朝代：明

处世多存厚，眼前谁似君。老年兄弟行，一泪死生分。故宅迷秋水，新阡拥暮云。勒碑吾自任，未敢谢无文。
哭金怀用表兄·其二
作者：沈周
朝代：明

近哭孟光死，伤多病有因。不堪衰族里，顿失老成人。生气不借谷，冥羞空荐蘋。桥头思健步，已负野梅春。
哭金怀用表兄·其四
作者：沈周
朝代：明

南亩垫秋水，忧怀萦老穷。劳生百不足，到死一成空。身脆如残叶，病来加朔风。昨宵谈笑是，暂落梦魂中。
唐多令·自题画
作者：沈周
朝代：明
体裁：词

闻道灞陵桥。山遥水更遥。六十年、踪迹寥寥。牖下困人今老矣，双短鬓、怕频搔。行著要诗瓢。酒壶相伴挑。望秦川、千里翘翘。再画一驴驮我去，便不到、也风骚。
唐琦
作者：沈周
朝代：明

一甓真如博浪锤，事机不偶亦空施。降城未分身无用，骂贼犹知舌可为。膏火愿延三日死，海天能信六龙之。长檐街上春秋祀，李邺魂应愧此祠。
喜吴吉甫及第
作者：沈周
朝代：明

吉甫吉甫羁孤子，乾坤浮生漫无止。丱髫饥渴谁与谋，黄金陵前哭亲死。破褐犹知裹父书，借读空山月中字。江边古寺夜摸碑，心记舌翻朝若水。聪明过人道岂穷，天将与泰先之否。甲子高科谈笑间，亦有神人开梦语。当今天子圣且明，贤俊乘时思崛起。抟风希鸟天九万，试足神驹日千里。老翁患难穷苟活，且顿烦忧为君喜。君不见人间贫贱富贵基，范相苏卿乃如此。
喜张碧溪至
作者：沈周
朝代：明

重子杖藜非厌贫，秋林红叶颇如春。交游未必在杯酒，正是老年无故人。
喜施知州焕伯致政
作者：沈周
朝代：明

乞身章上笑颜开，未信吴人果自呆。孙冕怕教差致事，陶潜真要赋归来。松杉野寺滕滕杖，蔬果邻家草草杯。山水常年旧游伴，高吟清啸有追陪。
喜李贞庵致仕
作者：沈周
朝代：明

九鼎忙忙作人饵，头白眼花朝鼓里。先生有才足补衮，有俸未足充妻子。未衰告归急于矢，不谋朋友断诸己。先生自是不羁人，健鹘凌云秋万里。君子难进退则易，礼义堂堂尽终始。太湖可钓亦君鱼，阳羡堪耕亦君米。出兮处兮乐天私，更有文章贲山水。
喜桑氏两通判致政为题杏花书屋图
作者：沈周
朝代：明

旧有读书处，杏花深雨中。人归发未白，春好树仍红。富贵浮生外，弟兄吾道同。门前千谢令，屋下两陶翁。
喜橒弟开馆
作者：沈周
朝代：明

家庭人静日迟迟，检束青衿渐有规。小子方能识痴叔，抗颜真去作人师。床头把卷书鱼走，窗下开弦野鹤窥。训诏有馀仍自学，知君况是少年时。
喜程元道见过
作者：沈周
朝代：明

客子到门西日沈，情缘一见一回深。逼除岁月悤悤语，远市盘飧草草心。积竹丛寒鱼合泽，堕樵风急鸟争林。白头与世殊疏阔，特地因君理旧琴。
喜芾奎二侄延师教子
作者：沈周
朝代：明

俗习务浅鄙，养子多昩教。且云粗识姓，便是学之要。学岂止识字，要在知人道。人道重纲常，文艺稍加膏。爱子若不教，护病不医疗。往往岁月后，历历见狠傲。孝悌莽无知，礼义蔑循蹈。辱父辱门第，至此徒悔懊。此过不在子，在父长其暴。能教始为爱，教成自有效。不可吝鞭挞，不可恕幼少。今年贺美事，二侄改俗调。令子从师儒，诗书发蒙冒。此举足高尚，先绪喜可绍。譬谷既历舂，白粲脱黄糙。又譬金溷沙，披汰金乃耀。愿言勿中画，进进有远到。
喜苏文辉见过
作者：沈周
朝代：明

杪岁风日寒，临门讶高驾。晦迹久不出，诣舍此云乍。棱层见诗骨，孤瘦立秋华。筋力驾年纪，手策不少借。升堂载拜健，欢觏饶言话。性真具淳朴，虑静得閒暇。安然丘壑姿，可使观者化。杯酒亦略饮，深坐且清夜。人生属长离，大半付悲诧。虽获少聚首，未足为慰藉。我生尚碌碌，世谛未由谢。何能传隐诀，低头事耕稼。
喜许国用探疾至
作者：沈周
朝代：明

药炉烟暝膈生痰，怪是新春百不堪。乐事惜从多病误，老怀喜与旧人谈。临床细酌更延五，系岸孤舟日转三。雪里梅花殊未发，此情亦似为君含。
喻席
作者：沈周
朝代：明

组织文章七尺身，庚庚烟缕碧菅新。放开尽自有安地，卷动如何又信人。舍者相争昧容德，管生因割堕偏尘。只随野老高眠稳，纸帐藜床且任贫。
嘲雨
作者：沈周
朝代：明

雨泽之所至，千里为其方。其落万万注，河沙数微茫。方中高低田，多少落不当。高者少莫润，低者多乃殃。虽有利物名，功过不相偿。落之徒劳劳，所怨亦穰穰。何如一轮月，分影不可量。一处有一月，一月散千光。只譬一州城，万人住中央。一人一觞酒，一月照一觞。一觞吸一月，人醉月无伤。月自行中天，不惊亦不忙。房杜昔为相，垂绅坐庙堂。天下属默化，熙哉称有唐。安石似道辈，琐才事更张。聚敛以为政，戕民隳宋纲。君子与小人，于焉观否臧。我方坐雨厄，斐然成此章。
四日过有竹庄
作者：沈周
朝代：明

春早拿舟闻鹊鸣，病馀勉强竹庄行。开年数日匆匆易，向老逢人往往生。阴陇瘦姿松抱冷，雪洲芳意草知晴。稍通酒？聊乘兴，亦漫诗篇度野情。
四日过有竹庄
作者：沈周
朝代：明
体裁：七言律诗

春早拿舟闻鹊鸣，病馀勉强竹庄行。开年数日匆匆易，向老逢人往往生。阴陇瘦姿松抱冷，雪洲芳意草知晴。稍通酒�聊乘兴，亦漫诗篇度野情。
因杨君谦见和复和一首
作者：沈周
朝代：明

狭径穿山腹，盘盘雄历此。吴王三千剑，意以是为砥。铁髓积广面，岁久色尚紫。石槩奇窾窍，此以平为美。坐阅今古人，当不知千几。集坐毕一时，僔僔嫌如市。况乃实不及，千名何以始。准彼释氏诞，万亿未为耻。俗惊少摄多，走观信而喜。我登纪夜吟，其面月如水。杨子时莫偕，清篇触倡起。历历到以意，不游与游比。语语尽括石，石举在诗矣。使石尚化玉，倏忽鬼入耳。玩之灵光生，戛之雅音倚。气复蒸春云，诗又在石里。瑟缩愧我辞，荆棘碍步履。自笑邯郸人，胡为强追拟。
因病不预纂修之徵用呈馆中诸公
作者：沈周
朝代：明

纂局冠裳济济然，白头多病后诸贤。圣功大满先皇纪，庶政分参列国编。老颖何能出毛遂，后堂今合让彭宣。夜来梦秉江淹笔，犹在鸾停鹄？边。
因病不预纂修之徵用呈馆中诸公
作者：沈周
朝代：明
体裁：七言律诗

纂局冠裳济济然，白头多病后诸贤。圣功大满先皇纪，庶政分参列国编。老颖何能出毛遂，后堂今合让彭宣。夜来梦秉江淹笔，犹在鸾停鹄�边。
国用持前作至复用韵
作者：沈周
朝代：明

坐深频涤唾壶痰，老态人前觉不堪。静观欲从僧去学，新闻还待客来谈。云凉桐肄高寻墨，雨沃蕉苗长四三。今夕喜君申旧好，小窗灯影酒中含。
图琴川钱氏沁雪石
作者：沈周
朝代：明

亭前峙奇石，兀可当一障。沁此万古雪，亘地气魄壮。蒸云势欲轩，得月神更王。妙拟轶仇池，润未下雪浪。刓凿天借巧，胸次见洞荡。孤立宜有邻，雅许脩竹傍。风雨不敢泐，刻名久无恙。宝此一夔足，磥砢不多尚。贞德允配主，白衣可呼丈。我见便欲拜，良信米弗诳。聊与貌高古，敢有愚公妄。
土偶祸
作者：沈周
朝代：明

锽锽鸣锣，彭彭伐鼓。复有旂盖，亦有戟斧。精力骏奔，无有老竖。整整肃肃，什什伍伍。绛帕帓首，花缯缴股。中舆者神，像之以土。岌乎其冠，被以绣组。觋者前导，跳梁荡舞。亟进如驱，遄止如阻。云神案行，于彼灾户。惟灾之户，鞠躬伛偻。小心来迎，翁前后姥。家无大小，一一拜俯。击牲化楮，荐以醇醹。祝神加飨，称我神主。惟疾惟患，我祐我祜。觋乃执乩，运曰神附。击案作声，觋曰神怒。必汝不虔，不明告汝。浑舍载拜，极哀恳苦。觋始作书，曰有逋负。设通梦寐，或聆咒诅。牛豕如干，等以犬羜。鹅鸭及鸡，计当蓓蓰。汝承其偿，其患良愈。箕忽辍运，少间复举。谓以汝故，往恳岳府。曲为之解，斡生死簿。觋之以下，如狼如虎。从翁臾姥，不容有语。指日令偿，令面神许。翁姥局蹐，无以经纪。质我青苗，鬻我小女。典我衣裳，剪我机杼。求我亲戚，贷我邻比。是日之届，其辈来聚。主张督责，枚举件数。数无亏少，物必丰美。献事甫成，饕彼尊俎。酒肉淋漓，撑肠拄肚。复有苞苴，脔胾核糈。此辈未出，患者为鬼。越明之日，神复求祀。即于东家，其作如故。哭者在西，无警无悟。嗤嗤之氓，昧乎义理。生死系命，听禀有数。岂是土偶，能夺能与。今既无灵，不察何俟。噍噍群小，附土利已。土岂有知，群小实使。此事有类，河伯取妇。有豹为令，悉投诸水。
地理师
作者：沈周
朝代：明

洛卜鉴瀍涧，虚望知以楚。地术有由来，世好则往古。之子悉心久，自视曾杨似。登临启顾瞻，富贵随许与。山水若呈秀，目力无违迕。苟有祸福存，愿言无妄取。
块庵陈太常南轩牡丹
作者：沈周
朝代：明

清卿南轩春有光，点缀万绿留红芳。临轩撩乱难比数，杨家肉屏当面张。南都根本元气壮，此花盛得当推王。天于清高补富贵，人与草木争文章。春盘厌箸酒饫口，簪缨盍座中飞觞。略无丝竹聒清论，澹有风日含新妆。嗟予潦倒似伧父，布袍也拂春风香。白鸥本是世外物，参鸾附鹄来翱翔。两年叹惜俱作客，自家一株烟草荒。平章往事不须较，在在有华皆洛阳。主人劝客莫辞醉，更言此会非寻常。为华置像保长在，人间风雨当无伤。
城中夜归
作者：沈周
朝代：明

尘累茫茫有郁襟，思乡就晚发城阴。潮来顿长沟渠量，船过平穿市井心。仆子促程双奋橹，人家临水乱鸣砧。柴门高想慈亲倚，新月疏星恐夜深。
墙下野菊
作者：沈周
朝代：明

墙根野菊自烂漫，新黄琐碎无人怜。幽芳不扬抱隐德，僻地萧条宜养贤。聊因杯酒少慰藉，三嗅三叹秋风前。
复刘龙洲墓
作者：沈周
朝代：明

龙洲先生非腐儒，胸中义气存壮图。重华请过补缺典，一疏抗天肝胆粗。中原丧失国破碎，终日愤懑夜起呼。往筹恢复诣公衮，论矛听盾事大殊。芒鞋破袜世途涩，蒯缑短剑秋风孤。登高聊且赋感慨，江山故在英雄无。权门欲招脚版硬，顾逐诗朋兼酒徒。寻常一饮空百壶，卖文赎劵黄公垆。酒豪欲便蹈东海，故人留昆亦须臾。玉山固是埋玉地，岁惟三百骨已枯。三朝封树载起废，人重风节非人驱。呜呼人重风节非人驱，龙洲龙洲真丈夫。
夏圭山水为华尚古题
作者：沈周
朝代：明

罱鱼罱鱼复罱鱼，聊开聊阖鱼逃逋。江湖满地事数罟，老鱼为计与利殊。此图此野亲捲送，因人而投知不虚。况闻圭笔是名手，其价要论千金沽。于渔忘渔价何有，于人忘物画可无。华君尚古真丈夫，以义为利空锱铢。堂中看画且酌酒，坐对惨淡消金壶。左图右史存鉴戒，此堂不宜无此图。
夏太常为仲和写竹
作者：沈周
朝代：明
体裁：七言绝句

写玉仙卿老更工，墨池生雨又生风。谢安老去羊昙在，十载潇湘似梦中。
夜登千人石有序
作者：沈周
朝代：明

一山有此座，胜处无胜此。群类尽硗出，夷旷特如砥。其脚插灵湫，敷霞面深紫。我谓玛瑙坡，但是名差美。城中士与女，数到不知几。列酒即为席，歌舞日諠市。今我作夜游，千载当隗始。澄怀示清逸，瓶罍真足耻。亦莫费秉烛，步月良可喜。月皎光泼地，措足畏踏水。所广无百步，旋绕千步起。一步照一影，千影千人比。一我欲该千，其意亦妄矣。譬佛现千界，出自一毫耳。及爱林木杪，玲珑殿阁倚。僧窗或映红，总在蛛网里。阒阒万响灭，独度跫然履。恐有窃观人，明朝以仙拟。
夜行村路中用程篁墩虎丘韵
作者：沈周
朝代：明

踯躅经墟复历丘，昼时不走夜时游。泥涂我有多岐叹，江海谁閒野渡舟。著力自家须杖舄，发明何许借膏油。从知世路不易涉，只好归眠旧草楼。
夜酌与浦三正姚一丞沈二璞沈三观大联句
作者：沈周
朝代：明

亲朋坐多违，偶合欢拍塞。诗惩夙盟寒，夜感众谊息。修辞拟藻摛，操毫学蓍扐。求应尚同声，择知贵合德。递简戒羞承，记烛期短刻。锱铢罔乞邻，纤芥必出臆。联成准纆纠，句拆肖瓜副。例在赏速成，罚难恕迟得。口吐略腐陈，意命随曲直。或逞觉轩轩，或屈耻默默。争奇验所豪，角胜见乃力。不绝亘韩师，若画创孟织。何高不欲跻，无古弗祈即。从容三达尊，娟媚两绝色。淡誇揖让潜，赡要排拶轼。蓬阆万水县，崤函一丸敕。穿凿惜混沌，惝恍觌鬼䰥。浩荡掀鹏天，奰屃压鳌极。幽脩盼溪梅，蹇涩历蹊棘。穷抽无馀思，琐拾有遗忆。点指互咄吁，支颐相臬兀。设醴初假钩，流杯反因勒。大都饮文字，政不在酒食。尚雅髡何呶，辞淫完太啬。留连鹊番枝，展转鸡振翼。爨慢垆爝消，埶困研浆踣。衣絮冻逼薄，漏水风咽涩。污筵堕衰烬，躏地响残核。启户霜月正，挂树河汉仄。会晤亦寻常，风流惟此特。
夜酌与浦三正姚一丞沈二璞沈三观大联句
作者：沈周
朝代：明
体裁：古风

亲朋坐多违，偶合欢拍塞。诗惩夙盟寒，夜感众谊息。修辞拟藻摛，操毫学蓍扐。求应尚同声，择知贵合德。递简戒羞承，记烛期短刻。锱铢罔乞邻，纤芥必出臆。联成准纆纠，句拆肖瓜副。例在赏速成，罚难恕迟得。口吐略腐陈，意命随曲直。或逞觉轩轩，或屈耻默默。争奇验所豪，角胜见乃力。不绝亘韩师，若画创孟织。何高不欲跻，无古弗祈即。从容三达尊，娟媚两绝色。淡誇揖让潜，赡要排拶轼。蓬阆万水县，崤函一丸敕。穿凿惜混沌，惝恍觌鬼蜮。浩荡掀鹏天，奰屃压鳌极。幽脩盼溪梅，蹇涩历蹊棘。穷抽无馀思，琐拾有遗忆。点指互咄吁，支颐相臬兀。设醴初假钩，流杯反因勒。大都饮文字，政不在酒食。尚雅髡何呶，辞淫完太啬。留连鹊番枝，展转鸡振翼。爨慢垆爝消，埶困研浆踣。衣絮冻逼薄，漏水风咽涩。污筵堕衰烬，躏地响残核。启户霜月正，挂树河汉仄。会晤亦寻常，风流惟此特。
大樗
作者：沈周
朝代：明

材气俱偏性亦偏，偶乘雨露觉乔然。参天无象鸾凰远，借日为阴燕雀便。只好沉沟终作断，不应当路久妨贤。蹶之可宥曾非楮，且把功名付爨烟。
大石状
作者：沈周
朝代：明

望望秦馀杭，首尾行不了。大石突其居，翘然一拳挢。山体厚藏骨，吐秀此特表。正类抱中婴，头顶露于褓。形大气则散，趣足在于小。其深虽未即，远观已自好。顷来莫能穷，继至敢草草。循墙道林麓，记曲乃遗杳。登登觉向峻，渐渐驾木杪。猊峰据门左，呵禁口欲咬。有磴沿百级，有殿嵌山造。并殿跨偃石，悬身龙袅矫。行人自其下，恍惚怖四爪。转高蹐其背，股慄身亦掉。镇脑结佛亭，所仗力可扰。四壁满题句，贵贱成杂扫。同游惩涉险，旋踵促及早。次寻岩间寮，蜂房互窈窕。缘势尽西向，局地窄接缭。云栈中贯穿，所历平地少。山静日自长，石瘠人亦槁。坐僻觊居安，传奇被游搅。阳厓诧唇掀，阴窦疑目窅。虚含风飂飂，湿映云稍稍。众绉不可熨，乱舋龟拆兆。层叠百宝合，正绀或厕缥。亘此金刚座，千古不可剿。危椒压屋脊，雷雨常怯倒。草木亦作怪，牢络万藤茑。苍松长深根，本矮枝节老。斜见山桃花，微红映丛筱。草异传多药，采掇未谙晓。欲宿偿三过，衾裯悔忘抱。既夕气更佳，延月象倍皎。尚欠一踏雪，意先有璚岛。情状要细述，言语未获巧。不期诸？嵬，拄腹早韫藁。宛然紫芙蓉，为我一手拗。东坡昔袖去，援例我非狡。山僧苦著相，便觉生烦恼。
大石状
作者：沈周
朝代：明
体裁：古风

望望秦馀杭，首尾行不了。大石突其居，翘然一拳挢。山体厚藏骨，吐秀此特表。正类抱中婴，头顶露于褓。形大气则散，趣足在于小。其深虽未即，远观已自好。顷来莫能穷，继至敢草草。循墙道林麓，记曲乃遗杳。登登觉向峻，渐渐驾木杪。猊峰据门左，呵禁口欲咬。有磴沿百级，有殿嵌山造。并殿跨偃石，悬身龙袅矫。行人自其下，恍惚怖四爪。转高蹐其背，股慄身亦掉。镇脑结佛亭，所仗力可扰。四壁满题句，贵贱成杂扫。同游惩涉险，旋踵促及早。次寻岩间寮，蜂房互窈窕。缘势尽西向，局地窄接缭。云栈中贯穿，所历平地少。山静日自长，石瘠人亦槁。坐僻觊居安，传奇被游搅。阳厓诧唇掀，阴窦疑目窅。虚含风飂飂，湿映云稍稍。众绉不可熨，乱舋龟拆兆。层叠百宝合，正绀或厕缥。亘此金刚座，千古不可剿。危椒压屋脊，雷雨常怯倒。草木亦作怪，牢络万藤茑。苍松长深根，本矮枝节老。斜见山桃花，微红映丛筱。草异传多药，采掇未谙晓。欲宿偿三过，衾裯悔忘抱。既夕气更佳，延月象倍皎。尚欠一踏雪，意先有璚岛。情状要细述，言语未获巧。不期诸�嵬，拄腹早韫藁。宛然紫芙蓉，为我一手拗。东坡昔袖去，援例我非狡。山僧苦著相，便觉生烦恼。
天全徐先生夜过
作者：沈周
朝代：明

法云夜归黄仲达，骑驴高歌仰明月。天风猎猎吹白袍，履常殿后走不迭。撰杖负囊无乃媟，过市小儿笑口咽。何物老子作怪游，俗夫岂尔须仙列。李图邢诗遂大传，邈五百年无四杰。先生寻我兴亦豪，入更来敲僧户闭。栖乌翻树露满叶，长彗埽斗芒不折。先生呼酒要排热，乃云秉烛古有说。三花朗咏挂巾篇，故事不妨吾载设。高致风流自斗山，一游一嬉知不屑。先生于此如有言，当与双峰共磨灭。
天平山
作者：沈周
朝代：明

天平合在名山志，山下祠堂更有名。何地定藏司马史，此胸谁负范公兵。高屏落日云霞乱，杂树交花鸟雀争。要上龙门发长啸，世人无耳著鸾声。
天柱晴云
作者：沈周
朝代：明

一柱巍巍万象超，切台接斗见岧峣。命惟说用金为砺，天许姚擎玉作标。森列宸枫均湛露，夤缘野竹上青霄。文章变化成何似，更倚云霞看写描。
太仓兴福寺观刘鸾塑观音像
作者：沈周
朝代：明

古寺阴阴古佛栖，壁中波浪海高低。花因触喜偏饶笑，鸟解寻声亦乱啼。化境慈悲千种相，人间影响一镘泥。老僧香火如如地，时眼来观秪欲迷。
太湖竹枝歌二首·其一
作者：沈周
朝代：明
体裁：词

吴江长桥如长虹，西来太湖桥下通。我家落日水如镜，照见人影在波中。
太湖竹枝歌二首·其二
作者：沈周
朝代：明
体裁：词

苏州南来是太湖，少见杨柳多桑株。谁家女子在楼上，手揭红帘看打鱼。
失孙
作者：沈周
朝代：明

茫茫得失真谁使，欲问惟应造物知。六日流光人属梦，千金遗爱泪如丝。重来尚结他生愿，老去难禁见在悲。嗣续百年成底事，藁苴空剩此篇诗。
奉和陶庵世父留题有竹别业韵六首
作者：沈周
朝代：明

旧宅西来无一里，别成农屋傍长川。真堪习静如方外，虽可为家尚客边。赁地旋添栽秫垄，凿池新滀沤麻泉。北窗最爱虞山色，也似香炉生紫烟。散发休休依灌木，洗心默默对清川。一春富贵山花里，终日笙歌野鸟边。聊可幽居除风雨，还劳长者访林泉。留题尚在庭前竹，淡墨淋漓带碧烟。粝饭粗衣常自足，犹胜杜甫客西川。老妻课佛清斋里，幼女鸣机夜火边。几树凉云散高叶，一溪明月泻寒泉。寂寥草座无人伴，自起添香看篆烟。人爱吾庐吾亦爱，秋原风物带晴川。兰甘幽约宜阶下，竹助清虚要水边。只好荫茅同背郭，何须蓄石慕平泉。苦吟自觉多新病，华发时笼煮药烟。比屋千竿见高竹，当门一曲抱清川。鸥群浩荡飞江表，鼠辈纵横到枕边。弱有添丁堪应户，勤无阿对可知泉。春来有喜将于耜，自作朝云与暮烟。鹤毛鹿迹长交路，荇叶蘋花亦满川。炙背每临檐日底，曲肱时卧树阴边。一区绿草半区豆，屋上青山屋下泉。如此风光贫亦乐，不嫌幽僻少人烟。
奉和陶庵世父留题有竹别业韵六首·其一
作者：沈周
朝代：明

旧宅西来无一里，别成农屋傍长川。真堪习静如方外，虽可为家尚客边。赁地旋添栽秫垄，凿池新滀沤麻泉。北窗最爱虞山色，也似香炉生紫烟。
奉和陶庵世父留题有竹别业韵六首·其三
作者：沈周
朝代：明

粝饭粗衣常自足，犹胜杜甫客西川。老妻课佛清斋里，幼女鸣机夜火边。几树凉云散高叶，一溪明月泻寒泉。寂寥草座无人伴，自起添香看篆烟。
奉和陶庵世父留题有竹别业韵六首·其二
作者：沈周
朝代：明

散发休休依灌木，洗心默默对清川。一春富贵山花里，终日笙歌野鸟边。聊可幽居除风雨，还劳长者访林泉。留题尚在庭前竹，淡墨淋漓带碧烟。
奉和陶庵世父留题有竹别业韵六首·其五
作者：沈周
朝代：明

比屋千竿见高竹，当门一曲抱清川。鸥群浩荡飞江表，鼠辈纵横到枕边。弱有添丁堪应户，勤无阿对可知泉。春来有喜将于耜，自作朝云与暮烟。
奉和陶庵世父留题有竹别业韵六首·其六
作者：沈周
朝代：明

鹤毛鹿迹长交路，荇叶蘋花亦满川。炙背每临檐日底，曲肱时卧树阴边。一区绿草半区豆，屋上青山屋下泉。如此风光贫亦乐，不嫌幽僻少人烟。
奉和陶庵世父留题有竹别业韵六首·其四
作者：沈周
朝代：明

人爱吾庐吾亦爱，秋原风物带晴川。兰甘幽约宜阶下，竹助清虚要水边。只好荫茅同背郭，何须蓄石慕平泉。苦吟自觉多新病，华发时笼煮药烟。
奉寄大冢宰三原王公
作者：沈周
朝代：明

喜见温公载相时，衷心如日鬓如丝。谦辞高爵身称老，优免常朝帝曰私。瞰鬼楼台无地起，质神章疏有天知。酌量气化人瞻斗，平准安危国倚蓍。富贵焜煌看玉带，功名登载托金彝。超贤拔俊休遗力，扶植升平此是基。
奉寄王冢宰
作者：沈周
朝代：明

万事浮云在目前，先生拂袖似神仙。馀留后禄宜诸子，分付高年属老天。亦有邵窝容说讲，曾无范契尽还田。满腔乐地春如海，元恺中间第一贤。
妙智庵牡丹
作者：沈周
朝代：明

我来借看富贵丛，僧房认是赁宅中。去年看过今又到，花若迟我含春风。毵毵白发虽不称，未许花前无我侬。慈恩在前妙智后，今古乐事将无同。古花己见古人醉，今花还对今人红。一觞一咏雅而乐，何用羯鼓敲逄逄。冠裳颠倒插花舞，强以筋力追儿童。莫教错认白太傅，自是颓然田舍翁。
妙高台望江
作者：沈周
朝代：明

一源万里势成三，截地分明限北南。长堑悠悠天所设，奔流浩浩海相函。独怜击楫存遗誓，可笑投鞭是漫谈。头白妙高方纵目，落霞孤鹜晚犹贪。
子陵垂钓
作者：沈周
朝代：明

一出聊全故旧私，急归自信海鸥姿。中间亦有君臣谊，买菜侯生岂得知。
子陵独钓图二首
作者：沈周
朝代：明

霜落江清木叶空，丹青有像是非中。羊皮不耻见天子，凤德何曾属画工。千古超然此翁迹，一衾聊耳故人风。能来能去形骸外，私莫容窥道自公。一宵展足便江湖，能去能容两不孤。天子教人知友道，先生立节为贪夫。钓丝袅袅其风在，物色寥寥此貌无。附义怀仁言已尽，菜乎使者亦何愚。
子陵独钓图二首·其一
作者：沈周
朝代：明

霜落江清木叶空，丹青有像是非中。羊皮不耻见天子，凤德何曾属画工。千古超然此翁迹，一衾聊耳故人风。能来能去形骸外，私莫容窥道自公。
子陵独钓图二首·其二
作者：沈周
朝代：明

一宵展足便江湖，能去能容两不孤。天子教人知友道，先生立节为贪夫。钓丝袅袅其风在，物色寥寥此貌无。附义怀仁言已尽，菜乎使者亦何愚。
孙世节貌陋容请题
作者：沈周
朝代：明

白头尽是老便宜，六十馀生天地私。学舞固无长袖子，出游还有小车儿。绿阴如水微吟处，紫袷含风半暖时。瘦影任君描写去，百年草木要相思。
孝诗六章为颜季栗赋 其一 归骨操之一
作者：沈周
朝代：明
体裁：四言诗

荷之跋之，函历阻脩。怀之涉之，函经横流。生死肉骨兮，天既罔求。俾我首丘兮，岂天固酬。
孝诗六章为颜季栗赋 其三 迎养操之一
作者：沈周
朝代：明
体裁：四言诗

父还儿迎，越彼西疆。既达我宇，其喜洋洋。亦酌我酒，其乐融融。惟天之德，维家之庆。
孝诗六章为颜季栗赋 其二 归骨操之二
作者：沈周
朝代：明
体裁：四言诗

惟山有狐，惟水有龙。实能侮骨，其割为朋。虽朋其割，终不我离。微母之灵，儿曷能为。
孝诗六章为颜季栗赋 其五 哀殒操之一
作者：沈周
朝代：明
体裁：四言诗

嗟嗟违和，考实遘痾。嗟嗟痾沈，衋伤我心。鬼神其知兮，祈以身代。惟考生兮，我亦奚爱。
孝诗六章为颜季栗赋 其六 哀殒操之二
作者：沈周
朝代：明
体裁：四言诗

考无罪兮，惄卬实延。顾兮致殁，怆卬特全。茫茫昧昧，而理胡然。呜呼恫瘝兮，五内分裂。匪欲自伤兮，哀至莫节。魂漂漂兮上升，气溘溘兮随绝。
孝诗六章为颜季栗赋 其四 迎养操之二
作者：沈周
朝代：明
体裁：四言诗

惟溲之浊，我心惟惕。惟溲之湜，我心惟怿。彼胡然哉，孔系于疾。爰度爰徵，爰修饮食。以夕以日，我心弗忒。
学云林小景
作者：沈周
朝代：明

灯下秋山影零乱，况兼老眼镇模糊。笔踪要是存苍润，墨法还须入有无。自我开帘看翡翠，凭谁作钓拔珊瑚。倪迂标致令人想，步托邯郸转谬迂。
守岁
作者：沈周
朝代：明

岁行殊碌碌，来往类瓜期。越日成新旧，关情有仳离。画傩俱散后，白叟不眠时。孤注一年计，同人此夜私。五穷无术遣，百拙信天为。举酒鸡鸣际，聊申缱绻辞。
守庄
作者：沈周
朝代：明

十角黄牛五母鸡，知君旧业在双溪。寄人诗简秋裁竹，教子书灯夜照藜。四畔无争田井井，百夫戮力黍萋萋。却怜杜甫频移宅，才住东村又瀼西。
守溪
作者：沈周
朝代：明
体裁：诗

爱是双溪故居好，百年遗泽与人俱。保雌大觉聃翁胜，改姓直嫌柳子愚。旧有一隈鱼十顷，新招六逸竹千株。买书教子非无益，菱角鸡头总入租。
宜閒
作者：沈周
朝代：明

丘壑年来寄隐踪，安眠饱食养龙钟。日由僮仆知生事，家信儿孙理户佣。题句园林选脩竹，盼柯庭院爱孤松。白头多少忘归客，雪佩霜珂老未慵。
宜閒
作者：沈周
朝代：明

黄尘不是海，特地为人深。浮世有穷日，劳生无止心。从容一樽酒，消散五弦琴。会得其中趣，悠悠万虑沈。
宝林褧师八十
作者：沈周
朝代：明

定里何曾记岁华，万缘空是寿生涯。千峰健步无筇竹，一钵加餐有饭麻。心似青莲藏般若，眼将秋月照楞伽。问师历腊今多少，不欲通人道吃茶。
客有饷河豚者画双玉图酬之
作者：沈周
朝代：明
体裁：七言绝句

有客来从海上村，早朝新喜得河豚。齐穿青篾一双玉，侑我田家老瓦盆。
客遗山柿绐为玉兰戏而赋此
作者：沈周
朝代：明
体裁：诗

有遗玉兰栽，云花备清馥。戒僮植深土，殷勤养根玉。秋霜己脱叶，挺挺条肄秃。识者曰山柿，盗名饵公欲。举世好相欺，牖耳多涂目。余性易信人，指马不知鹿。凭阑祗发笑，罪遗亦何足。谓信止豚鱼，未始及草木。
宿南浔询丘大祐张子静故居尚远因作
作者：沈周
朝代：明

不见二豪谁与游，髯张入地伴长丘。湖山洵美人何许，生死难忘梦在舟。诗冢莫寻青草宿，钓矶依旧白蘋秋。清苕百里将双泪，老眼西风独横流。
宿吉公永安堂夜静怀澄复留一首
作者：沈周
朝代：明

清酣散江风，展火对不寐。澄怀入禅观，真若超世谛。自顾衰飒境，挂住亦良计。江山不厌客，诗壁无旷地。州人亦可脩，舟楫日容易。笑我雪鸿迹，天地堑为寓。
宿城西怀冷庵
作者：沈周
朝代：明

水宿其如夜思何，霜风拂鬓影皤皤。语喧杯酒商船近，人映楼台市火多。川上微波摇缺月，城头高树挂明河。新篇在稿思君教，无那无眠只漫哦。
宿白马涧
作者：沈周
朝代：明

湿云载春山，晴秀怅莫逢。朝来双闼前，顿失千巃嵷。天地大藏疾，何所不包容。峰峦皆养晦，草木未发蒙。芙蓉不敢巧，反朴鸿濛中。老眚叵辨物，存亡诘儿童。昼夜不分明，中恐移愚公。又虑九疑缩，万里来相通。争高或不平，出气荡其胸。水墨用吾事，丹青莫为工。
寄久客
作者：沈周
朝代：明
体裁：七言律诗

封书断绝身漂泊，别日慈亲鬓已华。马上何时少乡使，门前满眼是天涯。客襟合有忘归草，闺烛应无报喜花。尽说杜鹃声最切，若教闻得定思家。
寄别李知州
作者：沈周
朝代：明

走币飞笺百里情，白头扶病亦须行。江湖借石安鸿渐，钟鼓当筵愧鹿鸣。薄海春风动韦布，满堂华月照簪缨。扁舟莫怪从宵迈，念在庭闱告不成。
寄夏大理季爵
作者：沈周
朝代：明

钟鼎白发外，山林遂迟暮。任怀道屈伸，玩世云去住。久视天地间，百岁在跬步。文章亦寿物，垂后永无度。明州山水佳，逍遥得真寓。清川入渔钓，高屋荫嘉树。可望不可即，瞻恋存寐寤。
寄宗儒
作者：沈周
朝代：明
体裁：七言绝句

秋来怀抱独无聊，雪鬓鬅松短莫搔。手把芙蓉望江北，烟波无奈美人遥。
寄松江王公佩
作者：沈周
朝代：明
体裁：五言律诗

鹤城王录事，不见廿经秋。看竹仍青眼，耽诗已白头。流莺对丸药，野马畏开楼。近况逢人说，空令感旧游。
寄桑通判
作者：沈周
朝代：明

驱驰一倅厌为州，归就高閒未白头。竹箧理诗春草乱，槽床听酒夜泉流。农桑旧课今家事，山水清谈昔宦游。因爱两湖风月好，近时知买木兰舟。
寄沈工侍时旸
作者：沈周
朝代：明

乌纱兀兀鬓苍浪，物表逍遥岁月长。林壑清虚流笑语，云霞缥渺入衣裳。新开元圃长春地，旧是丹丘不死乡。还却朝廷有馀禄，閒凭诗酒傲人忙。
寄王尚文大参
作者：沈周
朝代：明

逢人每每问康宁，地远何由一寄声。仕已无心聊玩世，栖迟有宅尚依京。柳边细水閒临鹤，花下深杯独送莺。似此逍遥知不老，百年诗酒是长生。